Chris Brown jongste fopoproep-teiken | Nuus24
Los Angeles – Die polisie het Maandag na die sanger Chris Brown se huis gejaag ná ‘n inbeller die nooddienste in verband met 'n "huishoudelike voorval" gekontak het.Die polisie het egter met hul aankoms op die toneel besef dat hulle die slagoffers van 'n fopoproep was.Die voorval is die jongste in ‘n rits soortgelyke oproepe waar mense die polisie na bekendes se huise ontbied.Polisiebeamptes het aan TMZ gesê dat die anonieme inbeller beweer het ‘n ma en ‘n pa is in ‘n bakleiery betrokke, en dat die pa glo ‘n vuurwapen gaan haal het. Die inbeller het nooit gesê dat die huis aan Chris Brown behoort nie.Toe die polisie op die toneel opdaag was daar geen teken van ‘n vuurwapen of enige onderonsie nie.Brown was nie tydens die voorval by die huis nie.Tom Cruise en die Kardashian-gesin is ook onlangs deur soortgelyke fopoproepe geteiken.– Volg Nuus24 op Twitter Lees meer oor: chris brown | bekendes VOLGENDE OP NUUS24X